OzLabs/hebrew-wiki-articles huggingface dataset:
עין בוסוואר

עין בּוּסְוָואר (בערבית: عين بوسوار, בהגייה מדוברת לבנונית: עַיְן בִּסְוַ֫אר) הוא כפר לבנוני בנפת א-נבטיה במחוז נבטיה, כשלושה ק"מ מצפון לכפר גָ'רְג'וּע (جرجوع) וכשני ק"מ מדרום לגְ'בָּאע (جباع).

== גאוגרפיה ==
הכפר שוכן מצפון-מזרח לא-נבטיה, בגובה ממוצע של כ-900 מטר מעל פני הים והוא משקיף על כל האזור שממערב, עד לים התיכון.

בעבר, הכפר היה ידוע כמקום גידול תולעי משי. כיום, גדלים ביישוב עצי פרי, בעיקר תפוחים ואגוזי מלך וכן כרמי ענבים.<ref name=":0"></ref>

== אטימולוגיה ==
על מקור השם יש כמה הסברים וביניהם:<ref name=":0" />

# אדם צרפתי עבר במקום בליל ירח שהאיר כל האזור, מה שגרם לו לומר בצרפתית: "!Quel beau soir" (הגייה: קֶל בּוֹ סְוָאר) - ”איזה ערב יפה!“ ולכן היישוב נקרא, בתערובת של ערבית וצרפתית: עין בוסוואר, או עין אָבִּי סְוָאר.
# הסבר מילולי, לכאורה, נגזר מהשורש س.أ.ر. ס.א.ר. במשמעות שאר (שארית), אך הסבר זה לא מרחיב מעבר לכך.

== היסטוריה ==
הכפר שכן לא הרחק מרצועת הביטחון.

בנובמבר 1988 הייתה התנגשות בין כוחות אמל לחזבאללה ליד הכפר, והתנגשות דומה אירעה בינואר 1989. במאי 1992 דווח על עמדות חזבאללה בכפר ותקיפתן בידי חיל האוויר הישראלי.

== אוכלוסייה ==
בשנת 2014 התגוררו בכפר כ-2,000 תושבים,<ref name=":0" /> מהם 868 בעלי זכות בחירה לפרלמנט.<ref name=":1"></ref> ביניהם היו 2 נוצרים.<ref name=":1" />

== הערות שוליים ==

קטגוריה:לבנון: ערים
ארוחה של החיים

ארוחה של החיים היא תוכנית אירוח ואוכל ישראלית המבוססת על הפורמט הספרדי "Una vida, una cena", שבמסגרתה השף ענר בן רפאל פורמן מארח אישיות ישראלית לארוחה המשקפת את סיפור חייהם. התוכנית שודרה החל מ-27 ביוני עד 3 באוקטובר 2023 בכאן 11.

== פורמט ==
בכל פרק, השף ענר בן רפאל פורמן מארח אישיות ישראלית ומבשל להם ארוחה מיוחדת המותאמת ומשקפת את סיפור חייהם. במהלך הארוחה הם מספרים על הילדות, ההצלחות, הכישלונות, הפחדים והזיכרונות שלהם.

== סקירת הסדרה ==

=== פרקים ===
{| class="wikitable plainrowheaders" style="text-align: center;"
! scope="col" style="background:#596674; color:#fff;" |מספרפרק
! scope="col" style="background:#596674; color:#fff;" |אורח/ת
! scope="col" style="background:#596674; color:#fff;" |
! scope="col" style="background:#596674; color:#fff;" |
! scope="col" style="background:#596674; color:#fff;" |מקור
|-
| style="background:#EAECF0; " | 1
| style="background:#F2F2F2; " |
| style="background:#F2F2F2; " | 
| style="background:#F2F2F2; " |
| style="background:#F2F2F2; " |
|-
| style="background:#EAECF0; " | 2
| style="background:#F2F2F2; " |
| style="background:#F2F2F2; " | 
| style="background:#F2F2F2; " |
| style="background:#F2F2F2; " |
|-
| style="background:#EAECF0; " | 3
| style="background:#F2F2F2; " |
| style="background:#F2F2F2; " | 
| style="background:#F2F2F2; " |
| style="background:#F2F2F2; " |
|-
| style="background:#EAECF0; " | 4
| style="background:#F2F2F2; " |
| style="background:#F2F2F2; " | 
| style="background:#F2F2F2; " |2.9%
| style="background:#F2F2F2; " |
|-
| style="background:#EAECF0; " | 5
| style="background:#F2F2F2; " |
| style="background:#F2F2F2; " | 
| style="background:#F2F2F2; " |1.7%
| style="background:#F2F2F2; " |
|-
| style="background:#EAECF0; " | 6
| style="background:#F2F2F2; " |
| style="background:#F2F2F2; " | 
| style="background:#F2F2F2; " |1%
| style="background:#F2F2F2; " |
|}

== הפקה ==
התוכנית צולמה במהלך אוגוסט עד ספטמבר 2022.

== ביקורת ==
נועם פתחי מעיתון "ישראל היום" כתב: .

אסי גל מאתר "רשת 13" כתב: .

אורן ברזילי מאתר "TimeOut" כתב על התוכנית ש.

== קישורים חיצוניים ==
* 55px [https://www.kan.org.il/content/kan/kan-11/p-371768/ ארוחה של החיים], באתר כאן BOX
* 
* 

== הערות שוליים ==

קטגוריה:תוכניות טלוויזיה ישראליות
קטגוריה:תוכניות אירוח ישראליות
קטגוריה:תוכניות טלוויזיה ישראליות שעלו לשידור בשנת 2023
קטגוריה:כאן 11: תוכניות וסדרות
קטגוריה:תוכניות טלוויזיה ישראליות מבוססות על פורמט זר
ודוליזומאב

ודוליזומאב (באנגלית Vedolizumab), שם מסחרי בישראל אנטיביו (Entyvio) היא תרופה ביולוגית מסוג נוגדנים חד-שבטיים משמשת לטיפול במחלות מעי דלקתיות כגון קרוהן וקוליטיס. ודוליזומאב פועלת באמצעות חסימת קולטנים מסוג α4β7 האחראיים על מעבר תאי דם לבנים (מעוררי דלקת) מהדם אל רקמת המעי<ref name="USAN"></ref>. התרופה נמצאת בסל הבריאות.

==מנגנון פעולה==
וודוליזומאב הוא נוגדן חד שבטי סלקטיבי ממקור הומני הנקשר באופן ספציפי לאינטגרין α4β7 וחוסם את האינטראקציה של האינטגרין עם MAdCAM-1. אינטגרין זה מתבטא על פני השטח של תאי T לימפוציטים ספציפיים הנודדים לתוך מערכת העיכול. מולקולת הדבקה של תאי רירית (MAdCAM-1) מתבטאת בעיקר על תאי אנדותל המעי וממלאת תפקיד קריטי בהפניית לימפוציטים אלה לרקמת הלימפה במעי. האינטראקציה של האינטגרין α4β7 עם MAdCAM-1 ממלאת תפקיד חשוב בדלקת כרונית, סימן ההיכר של קוליטיס כיבית ומחלת קרוהן. עיכוב של אינטגרין α4β7 על ידי וודוליזומאב מונע הידבקות של הלימפוציטים לליגנד הטבעי שלהם, ובכך מקטין את הנדידה של תאים אלה על פני האנדותל לתוך רקמת פרנכימה דלקתית של מערכת העיכול, ובכך מעכב את התפתחות הדלקת.

כיום מתבצעים מחקרים הבודקים את יעילות התרופה בטיפול בחולי HIV.

== בדיקות וחיסונים חיוניים לפני התחלת טיפול ==

# בדיקת מנטו או קוונטיפרון - לשלילת שחפת סמויה
# בדיקת רמות נוגדנים בדם להפטיטיס A, B ו־C, אבעבועות רוח ומחלת הנשיקה.
# חיסון כנגד דלקת ריאות
# חיסון נגד הפטיטיס A ו־B<ref></ref>.

== מחקרים ==
ממחקרים שנערכו באשר ליעילותה של התרופה נמצאו אחוזי הצלחה של כ־40-60%, כשאחוזים ניכרים מאלה שהגיבו טוב בשלב הראשון ישמרו על תגובה יעילה גם לאחר שנים<ref></ref>.

וביתר ספיציפיות, בוצעו מחקרי כפל סמיות שמצאו שיפור בחולים עם מחלה פעילה שקיבלו את התרופה לעומת כאלה שקיבלו פלצבו<ref></ref>.

==תופעות לוואי עיקריות==
תופעות הלוואי עלולות לכלול בין השאר כאב מפרקים, כאב ראש וסיכון מוגבר לזיהומים ודלקות בדרכי נשימה עליונות <ref></ref>.

==שימושים רפואיים==
וודוליזומאב אושרה לשימוש במבוגרים עם קוליטיס כיבית בינונית עד חמורה או מחלת קרוהן עם תגובה ירודה ל־Tumor necrosis factor (TNF) או קורטיקוסטרואידים, או לחולים התלויים בסטרואידים.

==קישורים חיצוניים==

קטגוריה:נוגדנים
מיכל היין

מיכל בראל היין (נולדה ב-11 בפברואר 1968) היא גולשת רוח ישראלית אולימפית, לשעבר.<ref name=":0"></ref> נולדה ברחובות, ישראל.<ref name=":0" />

== קריירת גלישת רוח ==
בראל היין החלה בגיל 17 גלישת גלים<ref name=":1"></ref> ובגיל 21 גלישת רוח.<ref name=":1" /> גלשה במסגרת מועדון הפועל תל אביב.<ref name=":0" />

היא הייתה אלופת הארץ 12 שנים ברציפות.<ref name=":2" /><ref name=":1" />

באליפות אירופה במאי 2000 הגיעה למקום ה-7.<ref></ref> באליפות העולם בפברואר 2000 היא סיימה במקום ה-10.<ref></ref> באולימפיאדת סידני 2000 היין התחרתה עבור ישראל, בגיל 32, בסידני, אוסטרליה, בשייט גלישת רוח נשים בגלשן מסוג מיסטרל 1, והגיעה למקום ה-14.<ref name=":0" /> כשהתחרתה באולימפיאדה הייתה בגובה 175 סנטימטר ובמשקל 59 קילוגרם.<ref name=":0" />

בשנת 2003, בגיל 35 פרשה מתחרויות.<ref name=":1" />

בשנת 2019 חזרה בראל היין למועדון הפועל תל אביב בתפקיד מאמנת תחום גלשני הרוח.<ref></ref>

== חיים אישיים ==
בראל היין הייתה נשואה למנתח ד״ר אריק בראל. הזוג התגרש ב 2024. לשניים שני ילדים גולשים. ביתם מאיה בראל, גולשת תחרותית בגלשן רוח מסוג פויל.

== קישורים חיצוניים ==

== הערות שוליים ==

קטגוריה:רחובות: ספורטאים
קטגוריה:נשים שייטות ישראליות
קטגוריה:גולשי רוח ישראלים
קטגוריה:ספורטאיות ישראליות
קטגוריה:גולשות רוח ישראליות
קטגוריה:שייטות (נשים)
קטגוריה:ספורטאיות אולימפיות ישראליות
קטגוריה:שייטות באולימפיאדת סידני (2000)
קטגוריה:ישראלים שנולדו ב-1968
קטגוריה:ישראליות שנולדו ב-1968
הפיצוץ במטה מפלגת הרפובליקה האסלאמית

בול איראני המנציח את חללי הפיצוץ
הפיצוץ במטה מפלגת הרפובליקה האסלאמית, או הפיגוע בשבעה בתיר (בפרסית: هفت تیر, "הפת תיר") הוא פיצוץ שהתרחש במטה מפלגת הרפובליקה האסלאמית בטהראן ב-28 ביוני 1981 (שבעה בחודש תיר שנת 1360 לפי לוח השנה הפרסי) במהלך פגישה של בכירי המפלגה, והביא למותם של 74 מבכירי הרפובליקה האסלאמית של איראן. בין הנספים היו ראש הרשות השופטת אייתוללה מוחמד בהשתי (שנחשב באותה עת לאדם השני בכוחו באיראן, לאחר האימאם ח'ומייני), ארבעה שרים, עשרים ושבעה חברי מג'לס (הפרלמנט האיראני) ובכירים רבים נוספים. הדעה הרווחת כיום היא כי מבצעי הפיגוע השתייכו לתנועת מוג'אהדין ח'לק.
פנים המאוזוליאום להנצחת חללי הפיצוץ
הפיצוץ במטה המפלגה ומספר החללים הגדול בו, וכן פיצוץ נוסף שהתרחש כחודשיים מאוחר יותר ב-30 באוגוסט 1981 ובו מצאו את מותם ראש ממשלת איראן מוחמד-ג'וואד באהונר ונשיא המדינה מוחמד עלי רג'אי לצד בכירים נוספים, טלטלו את המערכת הפוליטית באיראן ונחשבים לאירועים מכוננים בהיסטוריה של הרפובליקה האסלאמית של איראן. האירוע מונצח במאוזוליאום לחללי הפת תיר הנמצא בבית הקברות בהשת זהרא בטהראן, ובכיכרות ומוסדות רבים בטהראן (למשל כיכר הפת תיר, שבסמוך לה נמצאת תחנת הרכבת התחתית "חללי הפת תיר") וברחבי איראן.

==מבצעי הפיגוע==
במהלך השנים הופנו אצבעות מאשימות כנגד מספר רב של גורמים כאחראים לאירוע, וביניהם יוצאי ארגון הביטחון של משטר השאה "סאוואכ", גורמים עיראקיים, ארגון מוג'אהדין ח'לק, ארגוני אופוזיציה איראניים שונים וכן גורמים מערביים ובהם ארצות הברית וישראל. הדעה הרווחת כיום היא שארגון מוג'אהדין ח'לק עמד מאחורי הפעולה, וזה גם הכיוון שהמשטר האיראני מצדד בו. בדצמבר 2015 נרצח בהולנד מוחמד רזא קולאהי, שנחשד על ידי המשטר האיראני כאדם שהטמין את הפצצה במטה המפלגה ביוני 1981

.

==קישורים חיצוניים==

==הערות שוליים==

קטגוריה:פעולות טרור ב-1981
קטגוריה:הרפובליקה האסלאמית של איראן: היסטוריה
קטגוריה:1981 באיראן
קטגוריה:המהפכה האיראנית
אוהורו

אוהורו (באנגלית:SAS-1 ,Uhuru) הוא לוויין של נאס"א ראשון שמטרתו חקר בתחום קרני רנטגן. הוא שוגר לחלל במסגרת תוכנית אקספלורר כלוויין Explorer 42. הלוויין היה ראשון בסדרה של לוויינים אסטרונומיים קטנים (Small Astronomy Satellite). שמו שונה ל-Uhuru "חירות" בשפת סוואהילי לציון שיגורו משטח קניה. הלוויין שוגר בשנת 1970 ופעל עד לשנת 1973.

==תיאור המשימה==
מטרת הלוויין הייתה לבצע סקר של מקורות קרני רנטגן בתחום kEv 20 - 2. לצורך כך על הלוויין הותקן זוג רגשים.

השיגור בוצע ב-12 בדצמבר 1970 ממרכז החלל לואיג'י ברוליו בעזרת משגר מדגם "סקאוט B" אמריקאי. לראשונה לוויין אמריקאי שוגר מאתר מחוץ לשטח ארצות הברית. הקשר עם הלוויין נותק במרץ 1973.

במהלך פעילותו התקבל מידע רב על מקורות קרני רנטגן בחלל. המידע פורסם בקטלוג Uhuru Catalog שכולל תיאור 339 אובייקטים. בין היתר התגלה ברבור X-1, חור שחור ראשון שנצפה.

==קישורים חיצוניים==
* 

* [https://heasarc.gsfc.nasa.gov/docs/uhuru/uhuru.html תיאור משימה באתר נאס"א]
* [https://ntrs.nasa.gov/api/citations/19750012356/downloads/19750012356.pdf תיאור מפורט]

קטגוריה:לוויינים אמריקאיים
קטגוריה:טלסקופי חלל בחלקים הבלתי נראים של הספקטרום
זורנולון

זורנולון (Zuranolone) היא התרופה הפומית הראשונה שאושרה על ידי מנהל המזון והתרופות האמריקאי (FDA) לטיפול בדיכאון לאחר לידה (PPD) ביולדות. התרופה נמכרת בשמה המסחרי זורזוביי (Zurzuvae).

עד כה, הטיפול בדיכאון לאחר לידה היה זמין רק במתן זריקה תוך ורידית שניתנה על ידי איש צוות רפואי, מה שהפך אותו ללא נגיש לחלק נרחב מהאוכלוסייה. פיתוח תרופה זאת מקנה אפשרות טיפול חדשה לאימהות המתמודדות עם דיכאון קיצוני שיכול להיות גם מסכן חיים.<ref></ref>

==שימוש רפואי==
יש לקחת זורנולון יחד עם אוכל המכיל שומן. המינון המומלץ הוא 50 מ״ג באופן אוראלי, פעם ביום בערב, למשך 14 יום.

המינון יכול להיות מופחת ל-40 מ״ג במקרה שנחוות השפעות מדכאות על מערכת העצבים המרכזית כגון ישנוניות ובלבול.

ניתן להשתמש בתרופה לבדה או יחד עם נטילת תרופות נוגדות דיכאון אחרות.

במקרה של פגיעה בכבד או פגיעה בינונית-קשה על התפקוד הכלייתי, מומלץ להפחית את המינון ל-30 מ״ג, במתן פומי, פעם ביום, בערב, למשך 14 יום.<ref name=":0"></ref>

==מנגנון הפעולה==
אופן הפעולה של התרופה עדיין אינו מובן לגמרי, אך חושבים כי יש לו קשר למודולציה האלוסטרית החיובית שלו על קולטני GABA-A.<ref></ref>

==תופעות לוואי==
תופעות הלוואי השכיחות ביותר הן ישנוניות, עייפות, סחרחורת, צינון, שלשול, חוסר אנרגיה, וזיהום בדרכי השתן.

===דיכוי מערכת העצבים המרכזית===
זורנולון יכולה לגרום להשפעות מדכאות על מערכת העצבים כגון ישנוניות ובלבול. בעקבות כך מטופלים הנוטלים זורנולון יכולים להיות בסיכון גבוה יותר לנפילות ועל כן יש להזהיר את המטופלים מביצוע פעילויות כגון נהיגה או כל פעילות שעלולה להיות מסוכנת, עד לפחות 12 שעות לאחר נטילת התרופה.

===מחשבות אובדניות===
למטופלים החווים תחת התרופה מחשבות או התנהגות אובדנית יש לשקול הפסקת השימוש בתרופה.<ref name=":0" />

==היריון והנקה==
על סמך ניסויים קליניים אין מספיק מידע בכדי להעריך סיכונים מנטילת התרופה במהלך ההיריון, ממחקרים שבוצעו בבעלי חיים נמצא כי עלול להיגרם נזק לעובר בעת נטילת זורנולון במהלך ההיריון.<ref name=":0" />

זורנולון עובר בכמות מזערית בחלב האם, ונתונים על השפעות הזורנולון על היונק ועל ייצור חלב מינימליים. לאור הסיכון לחיי האם, אין מניעה ליטול את התרופה גם במהלך הנקה.<ref name=":0" />

== קישורים חיצוניים ==

* [https://documents.sage-biogen.com/us/zurzuvae/pi.pdf עלון לצרכן]
* [https://www.drugs.com/search.php?searchterm=zuranolone זורנולון] באתר DRUGS
*[https://www.health.gov.il/Subjects/pregnancy/Childbirth/birthday/Pages/postnatal_depressions.aspx דיכאון אחרי לידה] באתר משרד הבריאות
* 

== הערות שוליים ==

קטגוריה:תרופות
בני הרצליה (עמותה)

בני הרצליה היא אגודת ספורט שקבוצותיה ממוקמות בעיר הרצליה. היא מפעילה בתי ספר למקצועות הספורט הקבוצתיים והאישיים, וכן קבוצות ספורט תחרותיות בליגות השונות.

בבני הרצליה פעילים למעלה מ-12,000 ספורטאיות וספורטאים, במסגרת בתי הספר למקצועות הספורט והספורט התחרותי, בליגות השונות ובמפעלי הגביע ובאירועי ספורט גדולים במהלך השנה.

== היסטוריה והקמה ==
את הרעיון להקמת עמותת בני הרצליה הגה ראש עיריית הרצליה בשנת 1983, אלי לנדאו. בשנת 1985 חברו ללנדאו סגן ראש העירייה, מרדכי הוט, מנהל אגף נוער תרבות וספורט, יהודה בן עזרא, וכדורסלן העבר ותושב העיר טל ברודי. הארבעה הקימו יחד את העמותה, שריכזה תחתיה את הפעילות בתחום הספורט בכל העיר, שהייתה קודם לכן תחת אגף נוער וספורט בעירייה, תחת ניהולו של בן עזרא. שמוליק לוי נבחר כיושב הראש הראשון של העמותה.

תחילת הפעילות של העמותה הייתה בשיתוף פעולה עם טל ברודי שהקים את בית הספר לכדורסל, בגיבוי החלטה עירונית אשר אפשרה רק לעמותת בני הרצליה לקיים פעילות במגרשים ובאולמות הספורט בשעות אחר הצהריים, ואף הרשתה למאמנים בעמותה להגיע לבתי הספר על מנת לחשוף את הפעילות ולהזמין ילדים ובני נוער להשתתף בה. בהמשך שנת 1985 הצטרפו לעמותה גם ענפי השחייה, ההתעמלות והכדוריד. בשנת 1986 מונתה זיוה ברק למנכ"לית הראשונה של בני הרצליה.

בשנת 1990 מונה יוסי חכם למנכ"ל העמותה, ובמקביל מונה מיקי גורנשטיין למנהל מחלקת הספורט בעירייה. בתקופה זו החל פיתוח מואץ של מתקני ספורט ברחבי העיר: בניית אולמות ספורט חדשים (שביב, אלון, נוף ים), קירוי מגרשי ספורט פתוחים קיימים ובנייה של מגרשי ספורט חדשים, בהם מגרשי דשא סינתטי. פיתוח זה אפשר לבני הרצליה להגדיל את פעילותה באופן ניכר ולהתרחב לענפי ספורט נוספים.

בנובמבר 2019 מונה ארז רבן למנכ"ל העמותה. בראשותו הוסמכה העמותה לקבלת תו תקן לאיכות ניהול "איזו 9001" מטעם מכון התקנים הישראלי, והיא עמותת הספורט היחידה בישראל שמחזיקה בתקן זה.

== פעילות העמותה ==
בני הרצליה מפעילה ברחבי העיר בתי ספר למקצועות הספורט הקבוצתיים כמו: כדורסל, כדורגל, כדוריד, רוגבי וכדורעף; וכן בתי ספר למקצועות הספורט האישיים בענפים טניס, ג'ודו, שחייה, בדמינטון, קפוארה, פריסבי, קרב מגע, טניס שולחן, התעמלות, שייט, גלישת רוח ועוד.

פעילות העמותה היא בשיתוף פעולה מלא עם המחלקה לתרבות לנוער ולספורט בעיריית הרצליה.

===קבוצות תחרותיות===
* בני הרצליה בליגת העל טניס שולחן לנשים ולגברים
* בני הרצליה בכדוריד נשים אלופות המדינה לשנת 2024, בפעם ה-11 בתולדותיה
* בני הרצליה בליגת העל בכדוריד לגברים
* בני הרצליה המתמודדת בליגת העל בכדורסל, הקבוצה זכתה פעמיים בגביע המדינה בכדורסל, בשנים 1995 ו-2022.
* בנות הרצליה המתמודדת בליגה הלאומית, ומחזיקת גביע המדינה לעונת 2014/2015.

בנוסף, מפעילה העמותה את מרכז הספורט אפולוניה בעיר, קאנטרי הרצליה, מועדוני ספורט בית ספריים במסגרת החינוך הפורמלי, ומפעלי ספורט נוספים בתחום החינוך הבלתי פורמלי, כולל שותפות ותמיכה לפעילות ספורט עממי במסגרת מחלקת הספורט העירונית.

== ספורטאים מובילים באגודה ==
* השחיין מתן רודיטי מקום רביעי באולימפיאדת טוקיו
* הג'ודוקא גילי כהן מקום תשיעי באולימפיאדת טוקיו וזוכת מדליית ארד באליפות אירופה (2014).

== קישורים חיצוניים ==
* 
* 
* 
* 
* 
* [https://il.linkedin.com/company/עמותת-הספורט-בני-הרצליה בני הרצליה ברשת החברתית לינקדאין]

== הערות שוליים ==

קטגוריה:ישראל: ארגוני ספורט
קטגוריה:ישראל: עמותות
קטגוריה:הרצליה: ספורט
עומאר אבו רקייק

עומאר אבו רקייק הוא ראש מועצת תל שבע בין השנים 2018–2024.

==ביוגרפיה==
עומאר למד תואר ראשון בסיעוד באוניברסיטת בן-גוריון בנגב, ותואר שני בניהול מערכות, חינוך ומנהיגות באוניברסיטה הפתוחה. עבד במשך שבע שנים כאח במרכז לבריאות הנפש באר שבע.

לאחר מכן, החל לנהל את מחלקת נוער וצעירים במועצה המקומית תל שבע. כיהן בתפקיד כשנתיים בתקופתו בתפקיד נוצר שיתוף פעולה עם: כנפיים של קרמבו, הנוער העובד והלומד, אג'יאל - החטיבה הערבית בשומר הצעיר ואג'יק - מכון הנגב.

בבחירות לרשויות המקומיות ב-2018 התמודד לראשות המועצה המקומית תל שבע. ראש המועצה המקומית היוצא טואמן אבו רקייק לא התמודד לתקופת כהונה נוספת. איש מבין המתמודדים לא חצה את רף ה-40%, לכן היה אמור להתקיים סיבוב שני בין אבו רקייק שזכה ב-39.41% 2,915 קולות, למוסא אלאעסם שזכה ב-34.11%, 2,523 קולות. בפועל פרש אלאעסם לפני הסיבוב השני אבו רקייק נותר מועמד יחיד לתפקיד וזכה בתמיכה של 1,285 קולות (98.02%) מול 26 מתנגדים.

בבחירות לרשויות המקומיות ב-2024 זכה רק ב-35.6% מקולות הבוחרים והפסיד ליריבו אלאעסם עמאר שזכה ב-50.7 מהקולות.

== הערות שוליים ==

קטגוריה:ראשי מועצת תל שבע
קטגוריה:בדואים ישראלים
קטגוריה:בוגרי האוניברסיטה הפתוחה
קטגוריה:בוגרי אוניברסיטת בן-גוריון בנגב
צפיפים

צפיפים (באנגלית : Cefepime<ref name=":0"></ref>) היא תרופה אנטיביוטית מסוג צפלוספורין, ודור רביעי ממשפחת הבטא לאקטם. 

לצפיפים יש פעילות רחבה טווח כנגד חיידקיים גראם חיובים וגרם שלילים. צפיפים בעל פעילות גבוהה יותר כנגד חיידקים בהשוואה לצפלוספורינים דור שלישי<ref name=":1"></ref>. 
צפיפים נמכר תחת השמות המסחריים ניופים (Neopime), מקסיפים (Maxipime), צפימקס (Cepimex) ואקספים (Axepim).

==שימוש רפואי==
צפיפים משמשת לזיהומים חיידקים כגון: דלקת ריאות חיידקית, דלקת בדרכי השתן (גם פיאלונפריטיס), זיהומי עור ורקמות רכות, זיהומים תוך בטניים מסובכים (בשילוב עם מטרונידזול) וטיפול אמפירי בנויטרופניה וחום.

חיידקים הרגישים לצפיפים כוללים: Streptococcus pneumoniae,Klebsiella pneumoniae, Enterobacter group, Haemophilus influenza, Pseudomonas aeruginosa, Escherichia coli, Proteus mirbilis, Streptococcus pyogenes, Methicillin susceptible Staphylococcus aureus, Streptococci viridans species, Bacterides fragilis.

צפיפים לא עוברת את מחסום דם המוח (BBB) ולכן אינה בשימוש למנינגיטיס.

==מנגנון פעולה==
צפפים היא אנטיביוטיקה בקטריוצידית הפועלת במנגנון דומה לאנטיביוטיקה בטא-לאקטם (β-lactam). צפיפים מעכב את סינתזת דופן תא החיידק על ידי קישור קוולנטי לטרנספפטידאזות הנקראים penicillin-binding proteins, שהם אנזימים המעורבים בשלב האחרון של סינתזת שכבת הפפטידוגליקן בדופן החיידק. עיכוב הפפטידזות מוביל להיחלשות הדופן ואי יציבות אוסמוטית, וכתוצאה מכך לאוטוליזה ומוות של החיידק<ref name=":1" />.

==תופעות לוואי==
צפיפים לרוב נסבל היטב, הן אצל מבוגרים, והן אצל ילדים. עם זאת, תופעות הלוואי השכיחות ביותר אצל מבוגרים הן שלשול ופריחה. תופעות הלוואי השכיחות אצל ילדים הן חום, שלשול ופריחה<ref name=":0" />.

רשימת תופעות לוואי פחות שכיחות לפי מערכות:
* מערכת העצבים: חום, כאבי ראש, רעילות עצבית 
* מערכת העיכול: כאבי בטן, בחילות, הקאות, פגיעה בכבד, קוליטיס, קנדידה בפה
* מערכת האורוגניטלית: דלקת בנרתיק, פגיעה כלייתית
* עור: גירוי מקומי באזור ההזרקה של התרופה, אורטיקריה, תסמונת סטיבנס-ג'ונסון, אריתמה מולטיפורמית.
* מערכת המטולוגית: פנציטופניה ואנמיה אפלסטית.

==היריון והנקה==
צפפים מופיעה כתרופה להריון בקטגוריה B
<ref></ref>, ואין עדות ממחקרים על פגיעה בעובר, מומים מולדים ועליה בסיכון להפלות.

התרופה עוברת בחלב אם אך בריכוז נמוך (פחות מ-0.5 מק"ג\מ"ל).

==קישורים חיצוניים==

== הערות שוליים ==

קטגוריה:רשימת התרופות החיוניות של ארגון הבריאות העולמי
קטגוריה:צפלוספורינים
רובאטייאקי

בניין Robataya Ginmasa Shinjuku Nomura
רוֹבַּאטַייאַקִי (ביפנית:炉端焼き; מילולית "בישול ליד האש" לפעמים במקוצר לרובאטה - ろばた בהיראגאנה) הוא מושג במטבח היפני, מתייחס לשיטת בישול, בדומה למנגל, שבה פריטי מזון מבושלים במהירויות שונות על פחמי עץ חמים.

== מאפיינים ==

מסעדות יפניות רבות, הן ביפן והן מחוצה לה, מתמחות בסגנון זה של הכנת מזון. באופן מסורתי, האוכל מורכב משילוב של מנות מאכלי ים וירקות, אך ניתן להציע גם סוגי מזון אחרים המתאימים לצלייה. סגנון הבישול של רובאטה שונה מבישול פחמי עץ יפני אחר בכך, שהוא משתמש באח פתוח רחב ושטוח בסגנון של אירורי, ולא בשְְצִ'ירִין או סוג אחר של כלי בישול על פחמי עץ.

== היסטוריה ==
מקורה של רובאטה מסגנון בישול כפרי בן מאות שנים של דייגים מצפון יפן סביב אח משותף (אירורי) המשמש כאזור בישול ומקור חום, שנמצא באי הצפוני ביותר של יפן, הוקאידו.<ref name="Suzuki"></ref> הדייגים היו צריכים דרך לבשל על הסירות, אז הם עטפו גחלים של בינצ'ו-טאן (מילולית: פחמי עץ לבנים) בקופסת אבן כדי להגן על הסירה מהחום העז. לאחר קמפיין ממשלתי שתיאר את הוקאידו כאזור כפרי אידילי, סגנון בישול זה הפך לפופולרי בכל רחבי יפן.<ref name="Suzuki" /> מסעדת רובאטה הראשונה (ששמה אכו "רובאטה") נפתחה בסנדאי, מחוז מיאגי. מתוך הוכחה של נוסחה מוצלחת, עד מהרה הגיעו מסעדות רובאטה נוספות, החל באוסקה. נכון לשנת 1965, היו יותר מ-10,000 מסעדות כאלה ברחבי יפן.

בעיירת הדייגים קושירו בהוקאידו, יש כיום מסעדות רבות מתמחות בסגנון הבישול הזה.<ref></ref>

אומרים שמסעדת Fuki-ya שהייתה בבעלותם של Junko וריצ'רד ק. דיראן ב"מרכז יפן של סן פרנסיסקו" הייתה מסעדת רובאטייאקי הראשונה בארצות הברית.<ref name="Goldsmith"></ref>

== קונוטציות תרבותיות ==
בעוד שהמיקום והעיצוב משתנים, סידור נפוץ במסעדה כולל את הגריל במיקום מרכזי, בין אם כמוקד בארגז חול כמו עבור האירורי המסורתי, או על במה מוגבהת, שסביבה יושבים הלקוחות. ביפן, שבה מסעדת רובאטה היא לעיתים קרובות גם מוסד שתייה "הנשלט" על ידי גברים (izakaya), זה מעורר תחושה נוסטלגית מוערכת מאוד בקרב קהל הלקוחות.<ref></ref>

== לקריאה נוספת ==
* טפניאקי, סגנון נוסף של צלייה במטבח היפני באמצעות משטח ברזל לוהט
* קושיאקי

==קישורים חיצוניים==

== הערות שוליים ==

קטגוריה:שיטות בישול
קטגוריה:המטבח היפני
קטגוריה:אמצעי חימום והכנת מזון
יקיר העיר אשדוד

אות יקיר העיר אשדוד הוא עיטור הוקרה יקיר העיר המוענק על ידי ראש עיריית אשדוד לנבחרים מבין ותיקי אשדוד, שעסקו בפעילות ציבורית למען העיר ותושביה במהלך חייהם. האות מוענק מאז שנת 1986. 

המועמדים לקבלת האות מוצעים כיום על ידי תושבי העיר, כאשר עליהם להיות בני 50 ומעלה, תושבי העיר במשך 20 שנים לפחות, ושעיקר פעילותם הייתה בעיר. ההחלטה על חלוקת האות, התקבלה במועצת העירייה לרגל חגיגות ה-30 לעיר.

בדומה לאות יקיר העיר אשדוד, מועצת התלמידים והנוער העירונית מעניקה בעיר מדי שנה את "אות יקיר הנוער".

== שמות הזוכים ==
רשימת זוכי אות יקיר העיר אשדוד מאז 1986:

=== תשנ"ג (1992) ===

=== תשנ"ז (1997) ===

=== תשס"ב (2001) ===
הטקס נערך ב-25 בנובמבר 2001 בסימן 45 שנים לעיר.

=== תשס"ז (2007) ===

=== תשע"ו (2016) ===

=== תשפ"ב (2022) ===

== גלריה ==
<gallery mode="packed" heights="200" caption="זוכים">
קובץ:שאול בן שמחון אשדוד 1960.jpg|שאול בן שמחון
קובץ:רבקה שמיאן – מחנכת ישראלית ויקירת העיר אשדוד לשנת 2022, אירוע מועדון רוטרי אשדוד, יולי 2024 02.jpg|רבקה שמיאן
</gallery><gallery mode="packed" heights="200" caption="טקסים">
קובץ:טקס יקירי העיר אשדוד 2022 , חברי ועדת הפרס - יחיאל לסרי, בני מסיקה, יעקב מלכה.jpg|ועדת האות, 2022 – מימין לשמאל: בני מסיקה, יחיאל לסרי, יעקב מלכה
קובץ:טקס יקירי העיר אשדוד 2022, משפחת שובל על במת הטקס.jpg|חנה שובל ומשפחתה
</gallery>

== קישורים חיצוניים ==

* 
* 

=== מדיה ===

* 

* 

* 

== הערות שוליים ==

*
אשדוד
קטגוריה:פרסים ישראליים
קטגוריה:אשדוד
קטגוריה:אשדוד: תרבות
מנדולינה (חיתוך)

מנדולינה המשמשת לחיתוך גזר
מנדולינה עם אביזרי חיתוך אחדים
צילום תקריב של מנדולינה עם אביזר [[חיתוך ז'וליין]]
 

מנדולינה (בצרפתית: Mandoline), היא כלי קולינרי המשמש לחיתוך כללי ולחיתוך ז'וליין, עם אביזרים מצורפים מתאימים, המכשיר יכול לבצע גם חיתוך גלי.

== עיצוב ==
מנדולינה מורכבת משני משטחי עבודה מקבילים, שאחד מהם ניתן לכיוון גובה.<ref></ref> פריט המזון מוחלק לאורך המשטח המתכוונן עד שהוא מגיע ללהב המותקן על המשטח הקבוע, בפריסה שלו החלק נופל לכלי איסוף. להבים אחרים בניצב ללהב הראשי מורכבים לעיתים קרובות כך שהנתח נחתך לרצועות. חיתוך הז'וליאן במנדולינה אפשרי במספר רוחבים ועוביים. עם המנדולינה ניתן להכין
* חיתוך פרוסות
* חיתוך וופל
* חיתוך גלי
* חיתוך ז'וליין
* חיתוך קוביות

של ירקות ופירות מוצקים.

עם מנדולינה, הפרוסות הן בעובי אחיד,<ref name="fantes.com"></ref> מה שחשוב במאכלים מטוגנים בשמן עמוק או אפויים (למשל חטיף תפוחי אדמה) וכן למראה ההגשה. פרוסות יכולות להיות דקות מאוד ולהיעשות מהר מאוד, עם פחות מיומנות ומאמץ משמעותית ממה שנדרש אם חותכים בסכין או בלהב אחר.<ref name="fantes.com" />

== תפעול ==
מנדולינה משמשת לחיתוך ופריסה של מזון (עם הגנה מסוימת על האצבעות) לאורך מישור משופע מתכוונן לתוך להב אחד או יותר. בדגמים מסוימים חותכים להבים אנכיים לייצור ז'וליאן, או משתמשים בלהב גלי שמייצר חתכים גליים. בדגמים אלו רבע סיבוב לאוכל בין מעבר למעבר מייצר קוביות וחתכי וופל. מנדולינה עלולה לגרום לפציעה חמורה אם לא משתמשים בה נכון.<ref></ref> <ref></ref>

== לקריאה נוספת ==
* מעבד מזון - קוצץ מזון באמצעות מנוע במספר דרכים.
* מגררת - מייצרת חתיכות קטנות יותר מאשר יריעות דקות.
* קזוריקי - גרסה יפנית, משמשת לגילוח , בלוקים מיובשים של טונה ג'ק-ג'ק.
* פורס בשר – כלי המשמש לחיתוך בשרים ומוצרי מעדניות אחרים.
* Microplane - משמש לגרירת פריטי מזון שונים.
* מיקרוטום - המקבילה בדרגת מעבדה, לעובי חיתוך עדין בהרבה.
* - פומפיה המשמשת בבישול יפני.

== קישורים חיצוניים ==

* [http://www.mandolines.com/articles/mandoline-parts.php סקירת חלקי מנדולינה]
== הערות שוליים ==

קטגוריה:כלים ומכשירים (מזון)
אנוקספרין

אנוקספרין (באנגלית Enoxaparin), היא תרופה המעכבת קרישת דם (אנטיקואגולנטית). אנוקספרין נמכר תחת השם מסחרי בישראל קלקסן (באנגלית clexane), והיא ניתנת לחולים בקבוצת סיכון לאירוע של קריש או תסחיף דם החוסם עורק או וריד.

אנוקספרין שייכת למשפחת התרופות שהן נגזרות הפרין בעלות משקל מולקולרי נמוך. מתן של אנוקספרין (בהזרקה תת־עורית) נוח יותר לעומת הפרין (בעירוי לתוך הווריד), ונחשב במרבית המקרים לבטוח יותר בהשוואה להפרין.

==שימוש רפואי==
אנוקספרין משמש בעיקר לטיפול ב:
* פקקת הוורידים העמוקים (באנגלית: Deep vein thrombosis - DVT).
* תסחיף ריאתי (באנגלית: Pulmonary Embolism - PE)
* מניעה של פקקת הוורידים העמוקים, לאחר ניתוחים אורתופדיים וניתוחים אחרים, שלאחריהם המטופל מוגבל בתנועה.
* טיפול בתעוקת חזה לא יציבה או במהלך התקף לב.
* מניעת היווצרותם של קרישי-דם בצנרת הדיאליזה בחולים שמטופלים בדיאליזה מסוג המודיאליזה.

==מנגנון פעולה==
אנוקספרין נקשר לאנטיתרומבין ומונע ממנו אינטראקציה עם פקטור קרישה Xa (עשר אקטיבי).

==פרמקולוגיה==
===ספיגה===
זמינות ביולוגית של אנוקספרין היא 100%.
===פיזור===
נפח פיזור של אנוקספרין 4.3 ליטר.
===מטבוליזם===
מטבוליזם של אנוקספרין מתרחש בכבד על ידי דה-סולפציה ודה-פולימרזציה.
===סילוק===
מנה חד פעמית תת-עורית של אנוקספרין היא בעלת זמן מחצית חיים של 4.5 שעות.

בערך 10-40% מהתרופה מפונה דרך הכליות. יש להתאים מינון בחולים עם אי ספיקת כליות.

==הריון==
ניתן לתת אנוקספרין במהלך הריון אם הרופא המליץ על כך. התרופה שייכת לקטגוריה B. אנוקספרין לא חודרת דרך השליה.<ref></ref>

==תופעות לוואי==
תופעות הלוואי של אנוקספרין הנפוצות מאד כוללות דימום חיצוני או פנימי ועליה באנזימי כבד (אמינוטרנספרזות). שכיחים גם נטייה מוגברת לחבלות, פריחה אדומה או ורודה, כואבת או מגרדת, כאב ראש, ירידה בספירת תאי דם אדומים ועליה ברמת טסיות דם.<ref></ref>

== ביאורים ==

==קישורים חיצוניים==

* [https://www.infomed.co.il/drugs/enoxaparin-clexane/ אינפומד]
* [https://reference.medscape.com/drug/lovenox-enoxaparin-342174 medscape]

== הערות שוליים ==

קטגוריה:תרופות
אורן היערות

אורן היערות (שם מדעי: Pinus sylvestris), אשר מכונה בעברית גם אורן סקוטי, הוא זן של עץ במשפחת האורניים שמקורו באזור אירואסיה.

== תיאור ==
עצי אורן היערות מגיעים בשיא לגובה של עד 35 מטרים<ref name=Rushforth></ref> ועם קוטר גזע בגודל מטר,<ref name=":2"></ref> ובמקרים נדירים יכולים אף להגיע לגובה של 45 מטרים ועם קוטר גזע בגודל 1.7 מטרים. עץ אורן היערות הגבוה ביותר שנמדד אי פעם היה מאסטוניה, בן מעל ל-210 שנים, והיה בגובה 46.6 מטרים.<ref></ref> תוחלת החיים של עצי אורן היערות הם בדרך כלל בין 150 ל-300 שנים. עצי האורן העתיקים ביותר שהתגלו עד היום נמצאו בלפלנד והם היו לפי ההערכות בני מעל ל-760 שנים.<ref name="farjon"></ref><ref name="tfl"></ref><ref name="steven"></ref>

קליפת העץ היא עבה ובצבע כתום-אדום כאשר העץ צעיר ובצע אפור-חום כאשר העץ בוגר.

הנבטים של העץ הם בצבע חום בהיר. בעצי אורן היערות הבוגרים העלים (המכונים "מחטים") הם בצבע כחול-ירוק כהה, או בצבעים ירוק כהה או צהוב-ירוק כהה במהלך עונת החורף, ובאורך 2.5 עד 5 סנטימטרים, וברוחב 1 עד 2 מילימטרים.

האצטרובלים של העץ הם חומים, כדוריים ובקוטר של 4 עד 8 מילימטרים בשנה הראשונה, ומגיעים לגודל המקסימלי בשנה השנייה כאשר אז הם יהיו בצורת חרוט ובאורך של 3 עד 7.5 מילימטרים מילימטרים.

== בתרבות ==
אורן היערות הוא העץ הלאומי של סקוטלנד.<ref></ref>

== גלריית תמונות ==
<gallery mode="packed">
קובץ:Pinus_sylvestris_cones_pl.jpg|טקסט=Leaves and cones, Poland|העלים (מחטים) והאצטרובלים של העץ
קובץ:Pinus_syvestris_seedling.jpg|טקסט=Seedling with flattish, unfascicled leaves|שתיל של העץ
קובץ:Pinus_sylvestris_wood_ray_section_1_beentree.jpg|המראה של קרש אורן היערות
קובץ:Pinus_Sylvestris_8407.jpg|טקסט=Bark on a mature specimen|קליפת העץ
קובץ:Strom_roka_borovica_velke_borove_03.jpg|טקסט=Looking up in the branch structure|גזע העץ
קובץ:Meenikunno_maastikukaiteala.jpg|יער עם עצי אורן היערות באסטוניה
</gallery>

== קישורים חיצוניים ==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:צמחים שתוארו ב-1753
קטגוריה:עצי אקלים ימי תת-ארקטי
קטגוריה:עצי אקלים ימי יציב
קטגוריה:עצי אקלים יבשתי לח
קטגוריה:עצי אקלים יבשתי תת-ארקטי
קטגוריה:אסיה: עצים
קטגוריה:פלורה של אירופה
קטגוריה:אורן
השחרה (בישול)

דג מושחר (מימין)
השחרה (באנגלית: Blackening) היא טכניקת בישול המשמשת להכנת דגים ומזונות אחרים.

== מאפיינים ==

לעיתים קרובות מזוהה הטכניקה עם מטבח קייג'ון (מטבח קייג'ון, בצרפתית: Cuisine cadienne, בספרדית: Cocina acadiense, הוא סגנון בישול שפותח על ידי בני הקאג'ון-אקאדים שגורשו מאקדיה ללואיזיאנה במהלך המאה ה-18 ושילבו בישול מערב אפריקאי, צרפתי עם טכניקות בישול ספרדיות לתוך המטבח המקורי שלהם). טכניקה זו הומצאה בימינו והפכה לפופולרית על ידי השף פול פרודהום.<ref></ref>

== שיטת הכנה ==

את האוכל טובלים בחמאה מומסת ולאחר מכן מפזרים תערובת של עשבי תיבול ותבלינים, בדרך כלל שילוב כלשהו של טימין, אורגנו, פלפל צ'ילי, גרגירי פלפל, מלח, אבקת שום ואבקת בצל.<ref name="TimesCooking"></ref> לאחר מכן המזון מבושל במחבת ברזל יצוק חמה מאוד.<ref name="TimesCooking" /><ref name="FoodEncyclopedia"></ref> הצבע החום-שחור האופייני של הקרום שמקבל המזון נובע משילוב של מוצקי חלב שחומים מהחמאה ומהתבלינים החרוכים.<ref></ref>

בעוד שהמתכון המקורי דורש דג אדמוני שיש ממנו כמה עשרות סוגים (למשל מוסר בריכות), ניתן ליישם אותה שיטת הכנה על סוגי דגים אחרים וכן על נתחי חלבון נוספים כגון סטייק, קציצות עוף או טופו.

== הערות שוליים ==

קטגוריה:שיטות בישול
קטגוריה:מאכלי דגים
סילזפריל

סילזפריל (באנגלית: Cilazapril), היא תרופה ממשפחת מעכבי ACE אשר משמשת לטיפול ביתר לחץ דם ובאי-ספיקת לב<ref></ref>.

סילזפריל נמכר מתחת השם המסחרי סילאזפריל. סילאזפריל שייך לקבוצת מעכבי האנזים ACE (Angiotensin Converting Enzyme), שמסייעים להרחיב את כלי הדם ולהוריד לחץ דם רק כשהוא גבוה.

סילזפריל נמכר גם בשילוב עם מינון נמוך של הידרוכלורותיאזיד (חומר פעיל בעל השפעה משתנת שתורם גם להורדת לחץ הדם הגבוה), תחת השם המסחרי סילריל.

==מנגנון פעולה==
סילזפריל מוריד לחץ דם על ידי עיכוב תחרותי של האנזים ACE (Angiotensin Converting Enzyme).
סילזפריל מתחרה עם אנגיוטנסין I על הקישור לאנזים הממיר אנגיוטנסין, וחוסם את ההמרה של אנגיוטנסין I לאנגיוטנסין II. מכיוון שאנגיוטנסין II הוא מכווץ כלי דם ומתווך משוב שלילי לפעילות רנין, רמות נמוכות יותר של אנגיוטנסין II גורמות לירידה בלחץ הדם, לעלייה בפעילות הרנין ולגירוי מנגנוני רפלקס הברורצפטורים<ref></ref>.

==שימוש רפואי==
סילזפריל (סילריל) משמש לטיפול ביתר לחץ דם ובאי ספיקת לב (ירידה בתפקוד הלב).
לחץ דם גבוה יכול לגרום לסיבוכים הכוללים: שבץ מוחי, אוטם בשריר הלב (התקף לב), אי ספיקת לב, אי ספיקת כליות ועיוורון.

לעיתים, הרופא יכול להמליץ על טיפול בתרופות המשולבות כדי להגביר את ההשפעה של סילאזפריל על לחץ דם גבוה שאינו מאוזן.

==תופעות לוואי==
תופעת הלוואי של סילזפריל כוללות לרוב: כאבי בטן, עצירות, שיעול (יבש, מתמשך), תיאבון מופחת, אלרגיה, שלשול, סחרחורות<ref></ref>.

==התוויות נגד==
לתרופה סילזפריל יש התווית נגד במקרים הבאים:
*רגישות לחומר הפעיל או למרכיבים הנוספים בתרופה<ref></ref>.
*תגובה אלרגית לתרופות אחרות מקבוצת מעכבי האנזים ACE.
*אנגיואדמה - נפיחות (בצקת) הצוואר, הפנים, השפתיים, הפה, הלשון או הגרון שגרמה לקשיי בליעה או נשימה - בעבר.
*הריון או הנקה.
*מיימת (מים בחלל הבטן).
*סוכרת
*אי ספיקה של הכליות.

==קישורים חיצוניים==

==הערות שוליים==

קטגוריה:מעכבי ACE
אנרובר

מכונת הציפוי בפעולה
אנרובר (באנגלית: Enrober) היא מכונה המשמשת בתעשיית הממתקים כדי לצפות פריט מזון במדיום ציפוי, בדרך כלל שוקולד .

== מאפיינים ==

מכונה זו נמצאת בשימוש נרחב בקונדיטוריות והוא משמש כאמור לציפוי (על פי רוב בשוקולד מומס), אך אפשר בכל חומר מומס אחר, את הממתקים (פירות, ביסקוויטים, נוגט עוד).

מאכלים נוספים המצופים על ידי אנרובר כוללים אגוזים, גלידה, טופי, חטיפי שוקולד ועוגיות. הציפוי בשוקולד מאריכה את חיי המדף של הממתק.<ref></ref> כמו כן המכונה מאפשרת ציפוי מהיר ואחיד של מספר רב של מוצרים.

מכונת האנרובר הומצאה בצרפת בשנת 1903,<ref></ref> הובאה לארצות הברית, ושוכללה שם לביצוע עבודתם של עשרים אנשים לפחות.<ref name="lpsm"></ref>
חתיכת עוגת מנטה קנדל עטופה בשוקולד מריר
תהליך העטיפה (ציפוי) כולל הנחת הפריטים על רצועת ההזנה של האנרובר, שעשויה להיות מורכבת מרשת תיל או מכלים בהם מונחים הממתק שיש לצפות, כאשר בכל מיכל יש חורי ניקוז לניקוז עודפי השוקולד. האנרובר שומר על מצע הציפוי בטמפרטורה קבועה מבוקרת ושואב את חומר הציפוי לתוך מחבת זרימה. חומר הציפוי זורם ממחבת הזרימה במסלול רציף ובמיטת תחתית שאמצעי המזון עוברים דרכה, ומצופים לחלוטין. מסוע רשת תיל לאחר מכן מעביר את הממתק המצופה לאזור קירור.<ref></ref>

== לקריאה נוספת ==
* ציפוי בסוכר, שיטה לכיסוי ממתק או אגוז בקליפת סוכריה קשה
* שוקולד לכיסוי, צורת שוקולד עם אחוז גבוה של חמאת קקאו, המשמש לטבילה ולציפוי
* צימקאו, תחליף שוקולד העשוי ממוצקי קקאו ושומנים צמחיים שונים, המשמש לעיתים קרובות על ידי חובבים
* ציפוי מזון

== קישורים חיצוניים ==
* [https://www.youtube.com/watch?v=3Qr-RkdO6x0 סרטון של עוטף שוקולד בפעולה]

== הערות שוליים ==

קטגוריה:תעשיית המזון
קטגוריה:שוקולד
פולופ

פולופ (באסטונית: Puuluup) הוא צמד פולק פסיכדלי אסטוני, שהוקם ב-2014 על ידי רמו טדר ומרקו וייסון.<ref name="Marko_Veisson_ut_ee">[https://www.kultuur.ut.ee/en/marko-veisson-0 Marko Veisson, ut.ee]</ref> הם מנגנים על לופר ועל כלי נגינה בלטיים מסורתיים.

בנובמבר 2023 חברה הלהקה ל-5מינוסט, ויחד הן זכו בתחרות Eesti Laul, עם השיר "".<ref></ref> לאחר זכייתם בתחרות נבחרו לייצג את אסטוניה באירוויזיון 2024, שהתקיים במאלמה שבשוודיה, עם השיר איתו זכו ב-Eesti Laul.<ref></ref><ref></ref> בסוף מופע חצי הגמר הוכרז כי אסטוניה סיימה את הערב בין עשרת המדינות שהעפילו לשלב הגמר. מאוחר יותר התברר כי אסטוניה דורגה במקום השישי עם 79 נקודות. אסטוניה הגיעה בגמר למקום ה-20 עם 37 נקודות, 4 נקודות מהשופטים ו-33 נקודות מהקהל.

== דיסקוגרפיה ==
=== אלבומי אולפן ===
* 2018: Süüta mu lumi
* 2021: Viimane suusataja

=== אלבומים משותפים ===
* 2024: Kannatused ehk külakiigel pole stopperit

== קישורים חיצוניים ==

== הערות שוליים ==

קטגוריה:משתתפי אירוויזיון 2024
קטגוריה:זוכי אסטי לאול
קטגוריה:צמדים מוזיקליים
קטגוריה:להקות אסטוניות
קטגוריה:נציגי אסטוניה באירוויזיון
קטגוריה:להקות שהוקמו בשנת 2014
ברונואז

ברונואז (בצרפתית: Brunoise) הוא חיתוך סכין קולינרי שבה תחילה מבצעים חיתוך ז'וליין של פריט המזון ולאחר מכן הופכים את ה"גפרורים" ברבע סיבוב וחותכים אותם לקוביות.
== מאפיינים ==
החיתוך הזה יוצר קוביות של בערך 3 מ"מ או פחות בכל צלע. בצרפת, חיתוך ברונואז הוא קטן יותר של 1 עד 2 מ"מ. הירקות האופייניים לברונואז הם גזר, סלרי, כרישה ולפת. הירקות החתוכים לקוביות מולבנים קצרות במים רותחים מלוחים, ואז מושקעים במי קרח מומלחים לכמה שניות, כדי לקבע את הצבע.

== שימוש ==
הברונואז משמש כקישוט במנות רבות; הוא משמש לעיתים קרובות לקישוט קונסומה. ברונואז טיפוסי צריך להיות עקבי בגודל ובצורה של הקוביות, שכן זה עוזר ליצור מצגת נעימה ומקצועית של המנה.<ref></ref>

חיתוך ברונואז משמש גם בצירים ובמרקים כדי להגביר במהירות את קצב העברת הטעמים והריחות לנוזל שמסביב. הדבר נובע מהגידול בשטח הפנים על פני שיטת חיתוך מסורתית ומועדף למתכונים שאין להם יתרונות מהמרקם של ירקות חתוכים.<ref></ref>

==ראו גם==
* חיתוך שיפונד

== קישורים חיצוניים ==
* [https://www.youtube.com/watch?v=ML5flgorZYc איך לחתוך קוביות וברונואז - סרטון]

== הערות שוליים ==

קטגוריה:המטבח הצרפתי
קטגוריה:שיטות בישול
המועצה המחוקקת של אוטר פרדש

המועצה המחוקקת של אוטר פרדש (בהינדי: उत्तर प्रदेश विधान परिषद; בתעתיק אוטר פרדש וידהאן פרישד) היא מועצה מחוקקת המשמשת כבית העליון של אוטר פרדש. המועצה היא בת 100 חברים.

== היסטוריה ==
הרשות המחוקקת של אוטר פרדש הוקמה כמועצה המחוקקת של המחוזות המאוחדים, תחת חוק ממשלת הודו, 1919. האספה, שהוקמה בפועל ב־1921, כללה 100 חברים נבחרים ו־23 ממונים.

ב־1935 חוקק הפרלמנט הבריטי את חוק ממשלת הודו, 1935, שהורה על הפיכת המועצה המחוקקת לבית העליון בבית מחוקקים דו-ביתי, כאשר המועצה הופכת לבית העליון ב־1937. גודל המועצה נקבע ללא פחות מ־58 ולא יותר מ־60 נבחרים, וכנהוג בהודו הבריטית, מחוזות הבחירה הוקצו לקבוצות שונות: 34 כלליים (הינודאים), 17 למוסלמים ו־1 לאירופאים, לצד 6 עד 8 ממונים על ידי המושל..

ב-26 בינואר 1950 נכנסה לתוקף חוקת הודו, ושם המדינה שונה מהמחוזות המאוחדים לאוטר פרדש, ושם המועצה שונה למועצה המחוקקת של אוטר פרדש.

ב־1957 חוקק הפרלמנט ההודי חוק שהגדיל את המועצה מ־72 ל־108 חברים.

ב-9 בנובמבר 2000 הופרדה אוטראקהאנד מאוטר פרדש, ומספר חברי המועצה המחוקקת של אוטר פרדש ירד ל־100.

ב-2019 תוקנה חוקת הודו ונקבע כי תפגע זכות הייצוג של הקהילה האנגלו-הודית בלוק סבהה ובאספות המחוקקות של מדינות הודו.

== הרכב ==
מ־2000, המועצה מורכבת מ־38 חברים הנבחרים על ידי האספה המחוקקת של אוטר פרדש, 36 הנבחרים על ידי גופי שלטון מקומי, 8 בידי בעלי השכלה גבוהה, 8 בידי מורים להשכלה גבוהה ו־10 ממונים על ידי מושל אוטר פרדש.

== קישורים חיצוניים ==
* 

== הערות שוליים ==

אוטר פרדש
קטגוריה:אוטר פרדש: פוליטיקה
קטגוריה:בתים עליונים
יעד סופי: קווי דם

יעד סופי: קווי דם (באנגלית: Final Destination: BloodLines; נודע גם כ"יעד סופי 6") הוא סרט אימה על-טבעי אמריקאי בבימויו של זאק ליפובסקי ואדם שטיין, ותסריט מאת גיא בוסיק ולורי אוונס טיילור. הסרט הוא השישי בסדרת סרטי "יעד סופי".

הסרט עתיד לעלות לאקרנים במהלך שנת 2025, בהפצת אולפני האחים וורנר.

== צוות השחקנים והדמויות ==
* טוני טוד – ויליאם בלודוורת

== הפקה ==
בינואר 2019, דווח כי סרט חדש מסדרת סרטי "יעד סופי" נמצא בפיתוח על ידי "ניו ליין סינמה". בתחילה, התסריטאים פטריק מלטון ומרקוס דנסטאן כתבו את התסריט המתוארת כאתחול/דמיון מחדש של סדרת הסרטים.<ref></ref> במרץ 2020, כנשאל אם עלילת הסרט מתרחשת באותו קאנון כמו בסרטים הקודמים, מפיק הזיכיון, קרייג פרי, ציין: .<ref></ref> באוקטובר 2020, אישר יוצר סדרת הסרטים ג'פרי רדיק, כי סרט שישי התחיל בתהליכי ההפקה לפני מגפת הקורונה.<ref></ref>

באוקטובר 2021, דווח כי לורי אוונס טיילור תכתוב את תסריט הסרט.<ref></ref> בינואר 2022, הודיעה שירות הזרמת המדיה HBO Max כי תעלה לשידור את הסרט כסטרימינג, ובנוסף אושר שטיילור כתבה את תסריט הסרט לצד גיא בוסיק.<ref></ref> ביולי 2022, ציין רדיק כי עלילת הסרט תהיה שונה מסרטי "יעד סופי" האחרים.<ref></ref> בספטמבר 2022, דווח כי זאק ליפובסקי ואדם שטיין יביימו את הסרט. במהלך פגישת זום עם מפיקים מאולפן הסרטים "ניו ליין סינמה", ביימו ליפובסקי ושטיין והציגו כמה קטעים הדומים לסצנות מ"יעד סופי" בתום הפגישה; חלק אמרו כי בחלק מהסצנות השניים הציגו קטעים מוקלטים ואקפטים חזותיים.<ref></ref>

=== ליהוק ===
בספטמבר 2023, דיווח "Bloody Disgusting" כי טוני טוד שב לצוות השחקנים בתור ויליאם בולדוורת'.<ref></ref>

=== צילומים ===
צילומי הסרט התעתדו להתחיל בוונקובר, מ-31 ביולי עד 13 באוקטובר 2023.<ref></ref> ב-14 ביולי, תהליכי הפקת הסרט נדחתה עקב שביתת אמני הטלוויזיה והרדיו.<ref></ref> ב-4 במרץ 2024, צילומי הסרט החלו בוונקובר, ועתידיים להסתיים ב-13 במאי 2024.<ref></ref><ref name="Collider"></ref>

== קישורים חיצוניים ==

== הערות שוליים ==

קטגוריה:סרטי אימה על-טבעיים משנות ה-2020
קטגוריה:סרטי אימה על-טבעיים אמריקאיים
קטגוריה:סרטי ניו ליין סינמה
קטגוריה:סרטי האחים וורנר
דלפלוקסצין

דלפלוקסצין (באנגלית Delafloxacin) או בשמה המסחרי Baxdela היא דור רביעי למשפחת האנטיביוטיקות הפלורוקווינוליניות ויש לה טווח רחב בטיפול בחיידקים גראם חיוביים עמידים שגורמים נזק אקוטי לעור כמו גם בפתוגנים אטיפיים<ref name=":0"></ref><ref name=":1"></ref>.

== שימוש רפואי ==
דלפלוקסצין מיועדת לטפל במבוגרים בזיהומים עוריים חמורים שיכולים להיגרם על ידי חיידקים גראם חיוביים. למשל חיידקים סטפילוקוקים כמו הסטפילוקוק הזהוב (כולל זנים עמידים), וחיידקים סטרפטקוקים שונים.

כמו כן, דלפלוקסצין ניתנת למובגרים לטיפול בזיהומים הנרכשים בקהילה כמו דלקת ריאות חיידקים, קלבסיאלה,פסאודומונס, המופילוס אינפלואנזה, כלמידיה, לגיונלה ומיקופלזמה.

כדי להפחית את העמידות של האנטיביוטיקה לחיידקים ולשמר את היעילות שלה חשוב לתת אותה רק כדי לטפל בזיהומים שהוכחו או שבחשד גבוה שנגרמו על ידי חיידק שרגיש לה<ref></ref>.

== מנגנון הפעולה ==
אופן הפעולה של דלפלוקסצין דומה לפעולה של שאר חברי משפחת הקווינולונים. האנטיביוטיקות במשפחה חוסמות את האנזים DNAgyrase ואת האנזים topoisomerase 4 החיידקי הנחוצים לליפוף הכרומוזומים ולהשרדות החיידק<ref name=":0" />.

== תופעות לוואי ==
תופעות הלוואי השכיחות של דלפלוקסצין כוללות:<ref></ref>
* בחילה (8%)
* שלשול (8%)
* כאבי ראש (3%)
* עלייה באנזים [https://www.infomed.co.il/definitions/transaminase/ טראנסאמינאז] (3%)
* הקאה (2%)

תופעות לוואי נדירות יותר (פחות מ-2%) כוללות:
* תופעות לבביות – טכיקרדיה וברדיקרדיה
* תופעות אוזניות - טנטון, ורטיגו
* בעיות עיניות - טשטוש ראיה
* גירוי באזור הזריקה
* בצקת
* גרד
* במערכת העיכול ייתכנו כאב בטן[https://www.gastromed.co.il/glossary/מחלות-ומצבים/dyspepsia-תלונות-בבטן-עליונה-דיספפסיה/ דיספפסיה].

==התוויות נגד==
התרופה לא תינתן למטופל שסובל מרגישות יתר לתרופה, או לכל אחת מהתרופות השייכות למשפחת ה־fluroquinolone, או כשיש רגישות יתר לכל אחת ממרכיבי התרופה.<ref name=":1" />

רגישות יתר לתרופה תתבטא בתגובה אנפילקטית לרוב אחר המנה הראשונה. יש להפסיק את מתן התרופה לאחר הופעה ראשונית של פריחה עורית.<ref name=":1" />

==אינטראקציה בין תרופות==
מתן פומי של דלפלוקסצין עם נוגדי חומצה המכילים אלומיניום או מגנזיום, עם קטיונים מתכתיים כגון ברזל, או עם מולטי ויטמינים המכילים ברזל או אבץ, או עם תכשירים המכילים קטיונים דו-ערכיים ותלת-ערכיים, עלולה להפריע באופן משמעותי לספיגה של דלפלוקסצין, וכתוצאה מכך ריכוזים מערכתיים נמוכים במידה ניכרת מהרצוי. לכן, יש ליטול דלפלוקסצין לפחות שעתיים לפני או 6 שעות אחרי תרופות אלו.<ref name=":1" />

אין מידע קיים בנוגע למתן התרופה תוך ורידית יחד עם מתן פומי של סותרי חומצה, מולטי-ויטמינים, קטיונים של מתכות.<ref name=":1" />

אין לתת דלפלוקסיצין תוך ורידי יחד עם תמיסות המכילות קטיונים מולי וולנטים כמו מגנזיום, באותו ליין ורידי.<ref name=":1" />

==פרמקולוגיה==
התרופה זמינה במתן פומי ובמתן תוך ורידי (בזריקה).

זמן מחצית החיים של התרופה נע סביב 8 שעות, לכן במידה ונוטל התרופה דילג על לקיחת התרופה, עליו להשלים את המנה שפספס לפחות 8 שעות לפני המנה הבאה.<ref name=":1" />

עיקר המטבוליזם של דלפלוקסיצין נעשה על ידי גלוקורוניזציה (הוספת מולקולת גלוקוז) יחד עם מטבוליזם חמצני המהווה כ־1% מהמנה שניתנה.<ref name=":1" />

פינוי התרופה מהגוף נעשה בעיקרו (65%) דרך השתן בצורתה השלמה, וחלקה (28%) דרך הצואה. פינוי התרופה אצל מטופלים עם מחלת כליות חמורה יהיה נמוך יותר.<ref name=":1" />

== קישורים חיצוניים ==

* 
* 

== הערות שוליים ==

קטגוריה:קינולונים
קטגוריה:חומצות קרבוקסיליות
רוני כספי

רוני כספי (נולדה ביולי 2000) היא מוזיקאית ג'אז, ומתופפת ישראלית.

== ביוגרפיה ==
כספי נולדה בתל אביב. היא גדלה במשפחה מוזיקלית והתחילה לנגן בתופים כבר בגיל שבע. היא למדה בבית הספר תיכון תלמה ילין. במסגרת זו השתתפה כספי כמתופפת בהרכבים שונים בתחרויות, שנערכו בארץ ובעולם, ובין הישגיה הבולטים: פרס מתופפ/ת השנה בקטגוריית ג'אז לשנת 2023 של תחרות Drumeo awards<ref></ref>, מקום שלישי בקטגוריה מתחת לגיל 18 בתחרות מתופפות בינלאומית בשם "Hit like a girl"<ref></ref>. עם סיום לימודיה בתיכון קיבלה כספי מלגת לימודים והמשיכה ללמוד במכללת ברקלי למוזיקה בבוסטון. בסתיו 2021, סיימה שם את לימודיה.

כספי מנגנת בתופים בטריו של בסיסט הג'אז הישראלי אבישי כהן מאז ספטמבר 2020. בנוסף, היא מובילה הרכב מוזיקלי תחת הכינוי, "RONIPONI", במסגרתו היא כותבת, מלחינה ומפיקה מוזיקה מקורית משלה המשלבת מוזיקת היפ-הופ, אלקטרונית ופופ בשפה האנגלית. בשנת 2021, עוד במהלך לימודיה בברקלי, הוציאה כספי את הסינגל הראשון של ההרכב, "Feel So", שנכתב, הולחן והופק על ידה. ביולי 2023, יצא הסינגל השני של ההרכב, "Why Does", כשבעקבותיו יצאו במהלך 2023 גם הסינגלים "Mistakes", ו-"Berlin".

במאי 2024 שחררה אלבום קצר (E.P) בשם "Poni" עם 6 קטעים.

במהלך הקריירה זכתה כספי להופיע עם הרכב הטריו שלה בפסטיבלי ג'אז כמו: פסטיבל הג'אז הבינלאומי אילת, ובסדרת הג'אז בקונסרבטוריון הישראלי למוסיקה שטריקר.

== דיסקוגרפיה ==
=== סינגלים ===
* Feel So (2021)
* Why Does (2023)
* (2023) Mistakes
* (2023) Berlin

=== אלבומים בהם השתתפה ===
* Jesús Molina: Night in Tunisia (2020, Re:Wax Records)
* Avishai Cohen Trio: Shifting Sands (2022, Naïve Records)
* Poni (E.P.) 2024

== קישורים חיצוניים ==
* 

* [https://avishaicohen.com/homepage/trio/ שלישיית אבישי כהן (עם תאריכי הופעות)]
* [https://zildjian.com/blogs/artist/roni-kaspi רוני כספי באתר Zildjian.com]
* [https://www.n-tv.de/leute/musik/Roni-Kaspi-Deutschland-hat-coolen-Vibe-article22927458.html ראיון עם רוני כספי באתר ntv], 14 בנובמבר 2021
* 

== הערות שוליים ==

קטגוריה:נגני ג'אז: מתופפים
קטגוריה:מוזיקאי ג'אז
קטגוריה:בוגרי תלמה ילין
קטגוריה:בוגרי מכללת ברקלי למוזיקה
קטגוריה:ישראלים שנולדו ב-2000
קטגוריה:ישראליות שנולדו ב-2000
ורוניקת השדה

ורוניקת השדה (שם מדעי: Veronica arvensis) צמח עשבוני חד-שנתי נדיר, מכוסה כולו בשערות בלוטיות וצבע פרחיו תכלת ממשפחת הלחכיים (בעבר שויך למשפחת הלועניתיים)<ref></ref><ref></ref>. פריחתה בין סוף פברואר עד תחילת יוני ותפוצתה בשפלה המרכזית והצפונית, בהר הצפוני ובהר המרכזי של ישראל<ref name=":0"></ref>.

== בית גדול ותפוצה ==
וֵרוֹנִיקַת הַשָּׂדֶה גדלה בשדות בור ובסלעים. טיפוס תפוצתה: אירו־סיבירי, ים תיכוני ואירנו־טורני. תפוצתה העולמית רחבה והיא משתרעת: במקרונזיה, בצפון מערב אפריקה (מרוקו, אלג'יריה, תוניס), בכל אירופה עד דרום מערב סיביר ועד מערב ההימלאיה. היא חדרה לאמריקה הדרומית והצפונית. בישראל היא גדלה בשרון, בדרום מישור החוף, בשפלה, בהרי יהודה (נדירה בירושלים), בגליל העליון, בבקעת כנרות, ובגולן. היא גדלה בעיקר במעונות יובשניים בחבל הים-תיכוני ובחגורת הספר.

== מורפולוגיה ==
צמח עשבוני חד-שנתי שרוע שגבהו 10 עד 25 ס"מ. כל איברי הצמח מכוסים שערות עדינות וקצרות וביניהן, בדלילות, שערות בלוטיות ארוכות יותר.

הגבעולים שעירים, עגולים, עדינים, מזדקפים עד זקופים, פשוטים או מעט מסתעפים. שערות הגבעול אינן בלוטיות.

הלוואים חסרים.

העלים פשוטים, התחתונים נגדיים לרוב, העלים המלווים את הפרחים מסורגים<ref name=":3"></ref>. העלים התחתונים ביותר בעלי פטוטרת; עלי הפרחים יושבים, העליונים מוארכים עד אזמליים, תמימים<ref name=":2"></ref>.

טרף העלה חרוקים באופן ברור. צורת המתאר של הטרף דמוי ביצה, אורך העלים שווה לרוחבם או עד פי 2.5 מרוחבם, בסיסם קטום.

האשכולות דמויי שיבולת, צפופים למדי, מתארכים בעת הבשלת פרי;

הפרחים דו-מיניים, בעלי עטיף כפול, בלתי נכונים (אונות הכותרת בלתי שוות) ומאוחי עלי כותרת, כלומר עלי הכותרת מאוחים בבסיסם לצינור קטן והם נושרים כיחידה אחת.

הפרחים ערוכים אחד אחד בחיק העלים שצורתם אינה שונה משאר העלים שאינם נושאים פרחים בחיקיהם<ref name=":3" />. עוקץ הפרח ישר וקצר יותר (4 מ"מ) מאשר החפה והגביע.

הגביע מחולק עמקות לארבע אונות, שאינן מפושקות זוגות-זוגות. הזוג העליון קצר מהזוג התחתון. אונות הגביע דמוי אזמל, מכוסה בשערות בלוטיות.

הכותרת תכולה, גלגלית (האונות מפושקות וצינור הכותרת קצר מאוד), בלתי נכונה, האגן בעל 4 אונות מפושקות, זעירות ותכולות, העליונה רחבה יותר. קוטרה של הכותרת 3 עד 4 מ"מ.

האבקנים 2, מעורים בכותרת ובולטים מתוך הפרח<ref name=":3" />. הזירים נימיים, ארוכים וקירחים. המאבקים בעלי 2 לשכות, הנפתחות בחריץ אורך, דרכו משתחררת האבקה.

השחלה עילית, עשויה 2 עלי שחלה מאוחים, היוצרים 2 מגורות<ref></ref>. עמוד שחלה אחד, נימי, שאורכו אינו עולה על 1.2 מ״מ. הצלקת אחת ותמימה<ref name=":02"></ref>.

הפרי הוא הלקט פחוס, דמוי לב, עטוף בגביע משתייר, ריסני (נושא שערות בלוטיות בשפתו), בן 2 מגורות בכל מגורה 7 עד 10 זרעים<ref name=":2" />. ההלקט נפתח לאורך המחיצה שבין המגורות (לא במכסה), אורכה ורוחבה 3 מ"מ. אורך עוקצי ההלקטים 2.5 מ״מ לכל היותר והם קצרים מההלקטים<ref name=":02" />. המפרץ שבראש ההלקט עשוי בצורה זווית מחודדת, רוחבו של ראש ההלקט 3 עד 5 מ"מ<ref name=":3" />. גובה עמוד השחלה כאורך המפרץ בו הוא נמצא.

הזרעים צהבהבים, דמוי ביצה, שטוחים וגבשושיים, זעירים, אורכם לא יותר מ-1.7 מ"מ, בעלי אנדוספרם בשרני, המקיף את העובר הזקוף. הזרעים מופצים באמצעות הרוח.

הפריחה מסוף פברואר ועד תחילת יוני<ref name=":0" />.

==קישורים חיצוניים==

==הערות שוליים==

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:לחכיים